b"\n_START_ARTICLE_\nPoul Nielson\n_START_SECTION_\nBiografia\n_START_PARAGRAPH_\nVa n\xc3\xa9ixer l'11 d'abril de 1943 a la ciutat de Copenhaguen. Va estudiar ci\xc3\xa8ncies pol\xc3\xadtiques a la Universitat d'\xc3\x85rhus, en la qual es gradu\xc3\xa0 el 1972.\n_START_SECTION_\nActivitat pol\xc3\xadtica\n_START_PARAGRAPH_\nMembre del Partit Socialdem\xc3\xb2crata de Dinamarca (PD), l'octubre de 1979 fou nomenat, per part del primer Ministre de Dinamarca Anker J\xc3\xb8rgensen, Ministre d'Energia, c\xc3\xa0rrec que va mantenir fins al setembre de 1982. Posteriorment fou nomenat el setembre de l'any 1994 Ministre de Cooperaci\xc3\xb3 i Desenvolupament per part del primer ministre Poul Nyrup Rasmussen, c\xc3\xa0rrec que va mantenir fins al juliol de 1999._NEWLINE_Abandon\xc3\xa0 la pol\xc3\xadtica nacional per esdevenir membre de la Comissi\xc3\xb3 Prodi, en la qual fou nomenat el setembre de 1999 Comissari Europeu de Desenvolupament i Ajuda Humanit\xc3\xa0ria, c\xc3\xa0rrec que va compartir amb Joe Borg a partir del maig de 2004 i que va mantenir fins al novembre del mateix any."